User:PastelKos/lfi

M.PORCIVS.CATO
agricola ambulatrix cena colonus fenerator fundus fur iniussus lar familiaris opus pater familias quaestus studium tempestas vilica vilicus villa

amplus bonus invidiosus luxuriosus magnus malus paulus pius stabilis strenuus vicinus appareo aufugio circumeo cogito colo condemno consequor contineo efficio existimo feneror gigno licet mando metuo occupo pono recipio resto saluto valeo voco

P.VERGILIVS.MARO
aes causa meatus mos radium sidus vultus

debello duco excudo oro parco rego spiro subicio surgo

Declension of personal pronouns

=A KL= ΑΝΘΡΩΠΟΙ, ΜΕΡΗ ΚΑΙ ΠΡΑΓΜΑΤΑ

ΠΡΑΞΗ ΠΡΩΤΗ

Ενώ τα φώτα σβήνουν, αυξάνονται ήχοι προερχόμενοι από την πλατεία ενός θεάτρου, κινητά, βήχες, μιλητά, και γενικά ήχοι ανυπομονησίας, που σταδιακά εξελίσσονται σε μία κακοφωνία. Σκοτάδι. Χάος. Ξαφνικά τα φώτα ανάβουν και οι ήχοι σταματούν. Βρισκόμαστε στο ίδιο θέατρο, αλλά σε διαφορετικό χρόνο. Ένα έργο, η τελευταία πράξη του Γλάρου του Τσέχωφ, είναι σε εξέλιξη πάνω στην σκηνή, η οποία αναπαριστά ένα νατουραλιστικό σκηνικό γραφείου εποχής που ήταν κάποτε αίθουσα υποδοχής. Πόρτες δεξιά και αριστερά. Ένα γαλλικό παράθυρο οδηγεί σε μια ταράτσα. Βρέχει. Απόγευμα. Ένα λαμπατέρ είναι αναμμένο. Επικρατεί σκοτεινιά. Τα δέντρα απέξω θροΐζουν, και ο άνεμος συρίζει σιγανά μέσα από τις καμινάδες. Η ΕΜΜΑ παίζει την Νίνα Ζαρέτσνυ. Τα μαλλιά της είναι βρεγμένα. Είναι κλαμμένη. Κάθεται σε μία ντιβανοκασέλα στην μέση της σκηνής δίπλα στον ΚΟΝΣΤΑΝΤΙΝ ΓΑΒΡΙΛΟΒΙΤΣ ΤΡΕΠΛΙΕΒ. Τα φώτα ανάβουν ξαφνικά στην μέση της πρότασής του.

ΚΟΝΣΤΑΝΤΙΝ για ενενήντα χρόνια πάνω στην γης. Η νιότη μου με έκλεψε. Σε καταράσθηκα Νίνα, έσχισα τις φωτογραφίες και τα γράμματά σου. Μα μάταια· βλέπω το πρόσωπό σου παντού, προφέρω το όνομά σου, φιλώ το χώμα όπου πατάς. Είμαι συνδεμένος μαζί σου για πάντα. Και τώρα βρίσκεσαι εδώ. ΕΜΜΑ Για ποιό πράγμα μιλάει; Γιατί μιλάει έτσι; ΚΟΝΣΤΑΝΤΙΝ Είμαι δυστυχισμένος. Είμαι μόνος. Ολότελα μόνος, και κρύος, σαν να με είχαν φυλακίσει κάτω της γης. Και καθετί που γράφω είναι τόσο άχαρο.

Ο ΚΟΝΣΤΑΝΤΙΝ παίρνει το χέρι της ΕΜΜΑΣ

Νίνα, μείνε εδώ. Σε εκλιπαρώ. Μείνε εδώ ή άσε με να έρθω μαζί σου.

Για μια στιγμή η ΕΜΜΑ κοιτάζει τα μάτια του ΚΟΝΣΤΑΝΤΙΝ. Προσέχει τα συμπλεγμένα τους χέρια.

, Νίνα;

Ξαφνικά η ΕΜΜΑ σηκώνεται και ετοιμάζεται γρήγορα να φύγει αρπάζοντας το παλτό της και φορώντας το.

Νἰνα, για όνομα του Θεού. Νίνα. ΕΜΜΑ Με περιμένει η άμαξά μου. Μη με συνοδεύσεις. Μπορώ να έχω λίγο νερό; ΚΟΝΣΤΑΝΤΙΝ Πού θα πάς;

Της βάζει νερό.

ΕΜΜΑ Είναι η Ιρίνα Αρκάντιν εδώ; ΚΟΝΣΤΑΝΤΙΝ Ναί. Ο θείος αρρώστησε και της τηλεγραφήσαμε / να έρθει.

Η ΕΜΜΑ πλησιάζει τον ΚΟΝΣΤΑΝΤΙΝ νευριασμένη διακόπτοντάς τον.

ΕΜΜΑ Γιατί είπες πως λατρεύεις το χώμα όπου πατάω; Θάνατος. Θάνατος είναι αυτό που αξίζω.

Η ΕΜΜΑ διπλώνεται από τον πόνο. Ο ΚΟΝΣΤΑΝΤΙΝ δεν ξέρει τι να κάνει. Μένει ακίνητος κρατώντας το νερό. Κοιτάζει στο πλάι στις κουίντες.

Είμαι τόσο κουρασμένη. Πρέπει να κοιμηθώ. Είμαι γλάρος — όχι, λάθος είπα. Είμαι ηθοποιός.

Γέλια από τις κουίντες. Η ΕΜΜΑ σηκώνει το βλέμμα της.

Είναι και αυτός εδώ, έτσι δεν είναι;

Η ΕΜΜΑ γελάει.

Μα φυσικά. Δεν έχει σημασία.

Πηγαίνει προς την μεριά του ΚΟΝΣΤΑΝΤΙΝ και του παίρνει το νερό.

Δεν πίστεψε στην σκηνή. Γέλασε μαζί μου. Δεν πιστεύω ούτε εγώ σ’ αυτήν. Όχι τώρα.

Όσο η ΕΜΜΑ μιλάει, το παίξιμό της γίνεται όλο και πιο ειλικρινές. Μιλά λιγότερο ως ο χαρακτήρας της και περισσότερο ως ο εαυτός της.

Όχι τώρα που γνώρισα αληθινά προβλήματα. Έχουν συμβεί αληθινά πράγματα. Η καρδιά μου έχει ραγίσει. Δεν ξέρω τί να κάνω τα χέρια μου όταν είμαι επί σκηνής. Δεν είμαι αληθινή. Είμαι ένας γλάρος — όχι, λάθος είπα.

Η λάμπα τρεμοπαίζει. Η ΕΜΜΑ την προσέχει, ο ΚΟΝΣΤΑΝΤΙΝ όχι.

Πυροβόλησες ένα γλάρο. Θυμάσαι; Πιο πριν στο έργο.

Η ΕΜΜΑ γελάει.

Εννοώ πιο πριν στην ιστορία. Εννοώ πολύ παλιά πυροβόλησες ένα κι αυτό λάθος. Όχι εσύ. Τί έλεγα; Ναι, μιλούσα για το θέατρο. Λατρεύω την ηθοποιία. Είμαι μια αληθινή ηθοποιός. Ήμουν μία αληθινή ηθοποιός. Θα έρθεις να με δεις όταν θα είμαι αληθινή ηθοποιός; Έχω αλλάξει πια. Κάθε ημέρα αισθάνομαι όλο και καλύτερα. Δεν χρειάζεται να ανησυχείς άλλο για μένα. Έχω πίστη.

Η ΕΜΜΑ ακούει κάτι. Έχει σπασμούς.

ΚΟΝΣΤΑΝΤΙΝ Νίνα, ΕΜΜΑ Δεν με πληγώνουν άλλο τα πράγματα όπως με πλήγωναν. Δεν φοβάμαι πια. Είμαι

Τα φώτα γύρω της χαμηλώνουν λιγάκι. Οι νατουραλιστικοί ήχοι σβήνουν και για μια στιγμή ακούγεται κάτι πιο δυσοίωνο και υποκειμενικό. Μια σιγοβροντή. Μια τσιριχτή εμβοή.

, Είμαι ένας

H EMMA σηκώνει το βλέμμα της λες και ονειροπολούσε και μόλις συνήλθε. Οι νατουραλιστικοί ήχοι επιστρέφουν.

,

Κοιτά γύρω της, φαινομενικά μη γνωρίζοντας που βρίσκεται

ΚΟΝΣΤΑΝΤΙΝ Νίνα;

Η σωματικότητα της ΕΜΜΑΣ αλλάζει. Ρίχνει το νερό χωρίς να το καταλάβει.

Νίνα; Ε…

Η ΕΜΜΑ κοιτάζει προς την πλατεία. Περπατά προς την άκρη της σκηνής και παρατηρεί το σκοτάδι στο κοινό. Φεύγει από το σημείο που φωτίζεται. Βγάζει την περούκα της. Έχει πολύ διαφορετικά μαλλιά κανονικά.

Νίνα;

Τα φώτα τρεμοπαίζουν. Η μύτη της αρχίζει να τρέχει αίμα, πολύ. Αγγίζει το αίμα και το παρατηρεί σαγηνευμένη.

Έμμα; Έμμα;

Η ΕΜΜΑ είναι έτοιμη να πέσει από την άκρη της σκηνής. Ένας ΥΠΕΥΘΥΝΟΣ ΣΚΗΝΗΣ τρέχει από τις κουίντες και πιάνει την ΕΜΜΑ από το χέρι της. Ήχοι εκτός σκηνής. Το σκηνικό αρχίζει να μετακινείται, αποκαλύπτοντας ΜΕΛΗ ΤΗΣ ΠΑΡΑΓΩΓΗΣ, σκηνικά, τραπέζια, καλώδια, και τον πίσω τοίχο του θεάτρου. ΜΕΛΗ ΤΟΥ ΘΙΑΣΟΥ του Γλάρου ντυμένοι με τα κοστούμια τους παρακολουθούν τί συμβαίνει, μαζί τους και μία αντικαταστάτρια που είναι ντυμμένη όπως και η ΕΜΜΑ. Η ΕΜΜΑ την κοιτάζει χωρίς να είναι σίγουρη για το τί κοιτάζει. Ένας ΕΝΔΥΜΑΤΟΛΟΓΟΣ σκουπίζει το αίμα από το πρόσωπο της ΕΜΜΑΣ. Ένας άλλος την βοηθά να βάλει μια ζακέτα. Η ΕΜΜΑ είναι μη συνεργάσιμη. Τα έπιπλα μεταφέρονται στις κουίντες. Τα φώτα περνούν από διάφορα χρώματα. Η ΕΜΜΑ σηκώνει τα χέρια της στον αέρα και παραπατά. Νατουραλιστικοί ήχοι, συμπεριλαμβανομένης μιας ανταλλαγής πυροβολισμών που αρχίζει να επαναλμβάνεται ρυθμικά. Μπορεί να δει έναν άνδρα στην απόσταση να χορεύει κάτω από ένα φως που αναβοσβήνει. Νομίζει πως βρίσκεται σε ένα κλαμπ. Ξαφνικά την περικυκλώνουνε ΑΝΔΡΕΣ. Της βάζουν ένα χαπάκι στην γλώσσα. Παίρνει το ποτό κάποιου και το πίνει μονορούφι. Αρπάζει ένα τηλέφωνο από κάποιον. Παίρνει το τσιγάρο κάποιου. Σπρώχνει τους ΑΝΔΡΕΣ μακριά, βίαια. Φεύγουν. Μένει μόνη, κρατώντας το τηλέφωνο στο αυτί της και προσπαθώντας να ανάψει το τσιγάρο. Τα φώτα έχουν αλλάξει ξανά. Βρίσκεται στην ρεσεψιόν ενός κέντρου απεξάρτησης από ναρκωτικά και αλκοόλ. Η χορευτική μουσική συνεχίζει στο βάθος, προερχόμενη από ένα ραδιόφωνο στο γραφείο της ρεσεψιόν. Υπάρχει μια σειρά πλαστικών καρεκλών μπροστά από ένα παράθυρο, πλάι στο οποίο βρίσκονται οι τσάντες της ΕΜΜΑΣ.

ΕΜΜΑ Μόνο αυτό το πραγματάκι μπορείς σε παρακαλώ να κάνεις αυτό το πραγματάκι για μένα σε παρακαλώ σου ζητάω απλώς να άκουσέ με άκουσέ με οκέυ ναι σε παρακαλώ είναι σημαντικό για μένα και προσπαθώ να κάνω κάτι για μια φορά στην ζωή μου κάτι για τον εαυτό μου και μη κάνεις έτσι γιατί πρέπει να κάνεις έτσι όχι, άκουσέ με σε παρακαλώ μόνο για ένα λεπτό γιατί αυτή την στιγμή φέρεσαι σαν ένας τεράστιος μαλάκας. Ναι οκ σόρρυ που μισείς αυτήν την λέξη, είναι πάρα πολύ κρίμα γιατί με τρεις μονάχα συλλαβές καταφέρνει να περιγράψει ολόκληρη την προσωπικότητά σου.

Πετάει τον αναπτήρα της κάτω και ψάχνει στην τσάντα της για έναν άλλο.

Κοίτα, προφανώς κάλεσα τον λάθος άνθρωπο. Προφανώς δεν μπορείς να με βοηθήσεις, δεν μπορείς να μου αφιερώσεις μισή ώρα για να κάνεις κάτι που θα μπορούσε να σώσει την ζωή μου.

Σταματάει να ψάχνει.

Ναι είναι τόσο σοβαρό. Όχι δεν γίνομαι δραματική. Μη λες μαλακίες. Θα σταματήσω να σε λεώ μαλάκα όταν σταματήσεις να είσαι μαλάκας. Άκου, , μαμά. Μαμά, σε παρακαλώ, άκουσέ με για ένα λεπτό. Μαμά είσαι ήδη

Αρχίζει να ψάχνει πάλι.

είσαι ήδη στο διαμέρισμά μου, απλώς υπάρχει ένα μεγάλο, διαφανές, πλαστικό κουτί στο χωλ πάνω μοιάζει με ένα μεγάλο, πλαστικό κουτί είναι διαφανές, είναι δεν ξέρω πώς αλλιώς να το περιγράψω, Ναι, είναι απλώς αδιάβαστη αλληλογραφία. Ρίχ’την κάπου. Δεν ξέρω, στο πάτωμα. Είναι λογαριασμοί, μαμά. Θα τους τακτοποιήσω όταν γυρίσω σπίτι. Οκέυ τώρα γέμισε το κουτί με ό,τι μοιάζει ξες τώρα, σαν φάρμακο ή ναι, ό,τι είναι αλκόολ, προφανώς ναι και ό,τι μοιάζει με ναρκωτικά ή

Βρίσκει μια μικρή διαφανή σακούλα με σκόνη. Κοιτά γύρω της.

οκέυ. ,

Έχοντας επίγνωση του περιβάλλοντός της, ρίχνει γρήγορα την σκόνη πάνω σε μια καρέκλα και φτιάχνει μερικές γραμμές με το νύχι της.

Πάνω στο τραπεζάκι του σαλονιού υπάρχει ένα ξύλινο κουτί. Το βλέπεις; Ναι αυτό είναι. Μη κοιτάξεις μέσα, απλώς πέτα το. Ναι είναι αυτό που μου πήρε ο μπαμπάς. Το ξέρω αλλά δεν το χρησιμοποίησα για αυτό.

Κρατά το τηλέφωνο μακριά από αυτήν και σνιφάρει την σκόνη. Για μια στιγμή τα φώτα στο δωμάτιο φωτίζουν λαμπρότερα, η μουσική στο ραδιόφωνο επιβραδύνει και κάθε άλλος ήχος παύει, ύστερα όλα επιταχύνουν για να προφτάσουν την πραγματικότητα. Βάζει πάλι το τηλέφωνο στο αυτί της.

Απλώς σε παρακαλώ μπορείς να τα πετάξεις όλα;

Ανεβάζει λιγάκι την ένταση του ραδιοφώνου και αρχίζει να κινείται λιγάκι στον ρυθμό.

Οκέυ, και στην κουζίνα, τα βρήκες όλα; Ωραία. Ναι. Ναι. Ναι. Ναι. Ναι. Ναι.

Τρίζει τις αρθρώσεις των χεριών της και στριφογυρίζει το κεφάλι της στους ώμους της. Τεντώνει τους μυς του προσώπου της.

Και στο ντουλάπι κάτω από τον νεροχύτη; Όχι στα αριστερά τού οκέυ ωραία.

Ψαχουλεύει πάλι στην τσάντα της.

Και στον φούρνο; Οκέυ άνοιξε τον φούρνο. Γιατί δεν το χρησιμοποιώ για να μαμά, δεν μαγειρεύω.

Βρίσκει τον αναπτήρα της.

Βάλ’τα στο κουτί με τα υπόλοιπα.

Ένας δυνατός κρότος από κοντά. Κραυγές. Η ΕΜΜΑ κοιτάζει στην κατεύθυνση του ήχου μα δεν μπορεί να δει κάτι. Ανάβει το τσιγάρο της.

Και στο μπάνιο αλλά, μαμά, άκου με απλώς σε θέλω , μη σοκαρισθείς οκέυ;

Η ΕΜΜΑ κάθεται σε μία πλαστική καρέκλα. Ακούει την μητέρα της.

,

Βάζει το τηλέφωνο στην θέση δίπλα της και τρίβει τα μάτια της και με τα δύο χέρια. Ακούει την βροχή. Στριφογυρίζει στην θέση της και κοιτάζει έξω από το παράθυρο. Κοιτάζει ένα από τα χέρια της, ελέγχοντας μήπως τρέμει. Το σφίγγει σε γροθιά και ύστερα το χαλαρώνει. Τεντώνει τα πόδια της. Σιάζει το σιαγώνι της.

,

Πιάνει το τηλέφωνο και συνεχίζει να ακούει.

, Γι’ αυτό βρίσκομαι εδώ μαμά. Είμαι. Ναι είμαι. Προσπαθώ να γίνω καλά.

Τρίβει τα ρουθούνια της και κάνει άλλη μια τζούρα.

, Όχι δεν καπνίζω , Μαμά, χρειάζομαι να είσαι

Κι άλλος κρότος. Ένα φως αρχίζει να αναβοσβήνει πάνω από την ρεσεψιόν. Κάθε φορά που ανάβει ακούγεται μία νότα.

, σε παρακαλώ.

Περισσότεροι ήχοι, πράγματα που αναποδογυρίζουν. Φωνές.

, Ναι. Ναι. Οκέυ.

, Μαμά, / σ’ ευχαριστώ.

Οι πόρτες της κλινικής ανοίγουν διάπλατα και ένας άνδρας, ο ΠΩΛ, μπαίνει με ορμή μέσα στο δωμάτιο. Δεν φοράει μπλούζα. Έχει γραμμένες τις λέξεις «ΤΟ ΤΕΛΟΣ» στο στήθος του. Τα μάτια του είναι γουρλωμένα. Ένα από τα χέρια του αιμοραγεί βαρειά και στάζει αίμα. Απευθύνεται προσωπικά στην ΕΜΜΑ. Η ΕΜΜΑ μένει ακίνητη.

ΠΩΛ Προσπαθούν να μας τα πάρουν όλα να μας στραγγίσουν το αίμα και να το χρησιμοποιήσουν για χρυσό αυτό είναι χρυσός και φοβούνται την δύναμή του και έχουν δίκιο έχουν δίκιο έχουν δίκιο θα έπρεπε να είναι φοβισμένοι. Θα έπρεπε να είναι ΚΑΤΑΤΡΟΜΑΓΜΕΝΟΙ. ΕΜΜΑ Πρέπει να κλείσω μαμά.

ΝΟΣΟΚΟΜΕΣ της κλινικής μπαίνουν βιαστικά και πλησιάζουν τον ΠΩΛ

ΝΟΣΟΚΟΜΑ 1 Κύριε Γουέιβερλυ. ΝΟΣΟΚΟΜΑ 2 Κύριε Γουέιβερλυ ας πάμε τώρα πάλι μέσα, εντάξει; ΠΩΛ ΕΙΜΑΣΤΕ ΑΓΑΠΗ ΕΙΜΑΣΤΕ Ο ΘΕΟΣ ΕΙΜΑΣΤΕ ΔΥΝΑΜΗ ΚΑΙ ΖΩΗ ΚΑΙ ΠΟΤΕ ΔΕΝ ΘΑ ΠΑΡΑΔΩΘΟΥΜΕ!

Στο μεταξύ έχει μπει μέσα ο ΦΟΣΤΕΡ. Έχει μακριά μαλλιά και φοράει μια μπαντάνα. Φοράει διαφορετική στολή από τις ΝΟΣΟΚΟΜΕΣ. Υπάρχει αίμα πάνω στην μπλούζα του.

ΦΟΣΤΕΡ (στην ΕΜΜΑ.) Απαγορεύεται το κάπνισμα εδώ μέσα. ΕΜΜΑ Ά. Τί; ΦΟΣΤΕΡ Απαγορεύεται το κάπνισμα εδώ μέσα. ΝΟΣΟΚΟΜΑ 2 (στον ΠΩΛ.) Κύριε Γουέιβερλυ, ΝΟΣΟΚΟΜΑ 1 Πωλ, σε παρακαλώ ας πάμε

Ο ΠΩΛ ανεβαίνει στο γραφείο της ρεσεψιόν και ρίχνει κάτω και κλοτσάει ό,τι βρει στο διάβα του στο πάτωμα. Πετά στυλούς στις ΝΟΣΟΚΟΜΕΣ. Ο ΠΩΛ συνεχίζει να φωνάζει όσο ο ΦΟΣΤΕΡ μιλάει στην ΕΜΜΑ. Οι ΝΟΣΟΚΟΜΕΣ προσπαθούν να πείσουν τον ΠΩΛ να κατεβεί από το γραφείο.

ΠΩΛ ΑΥΤΟΙ ΟΙ ΑΝΘΡΩΠΟΙ ΕΙΝΑΙ ΣΚΙΕΣ, ΕΙΝΑΙ ΣΚΕΛΕΤΟΙ, ΚΑΙ ΜΑΣ ΡΟΥΦΑΝΕ ΤΟ ΑΙΜΑ. ΕΧΩ ΚΟΙΤΑΞΕΙ ΚΑΤΑΜΑΤΑ ΤΑ ΜΑΤΙΑ ΤΟΥ ΘΕΟΥ ΕΧΩ ΑΓΓΙΞΕΙ ΤΑ ΜΑΤΙΑ ΤΟΥ ΘΕΟΥ ΕΧΩ ΓΛΥΨΕΙ ΤΑ ΜΑΤΙΑ ΤΟΥ ΘΕΟΥ. ΦΟΣΤΕΡ Εδώ είναι ιατρικό συγκρότημα, είναι ένα ιατρικό ΕΜΜΑ Ναι φυσικά. ΦΟΣΤΕΡ Μπορείς να καπνίσεις έξω. ΕΜΜΑ Έξω βρέχει. ΦΟΣΤΕΡ Δεν ξέρω τί να σου πω. Εδώ είναι ιατρικό συγκρότημα, ειναι μέρος ενός ιατρικού συγκροτήματος / δεν μπορείς ΕΜΜΑ Ναι, ξέρω, το καταλαβαίνω, είναι απλώς που ΦΟΣΤΕΡ Μπορείς να πας έξω ή μπορείς να το σβήσεις· αυτές είναι οι επιλογές σου.

Άλλοι ΑΣΘΕΝΕΙΣ έχουν μπει στο δωμάτιο για να παρακολουθήσουν το χάος. Μια ΝΟΣΟΚΟΜΑ μιλάει σε έναν ασύρματο.

ΝΟΣΟΚΟΜΑ 1 Η ιατρός παρακαλώ να έλθει στην ρεσεψιόν. Η ιατρός στην ρεσεψιόν παρακαλώ.

Οι ΝΟΣΟΚΟΜΕΣ έχουν καταφέρει να κατεβάσουν τον ΠΩΛ στο πάτωμα αλλά αυτός ανέβηκε στο περβάζι του παραθύρου και είναι προσεκτικές μήπως πέσει. Ο ΠΩΛ συνεχίζει να φωνάζει όσο ο ΦΟΣΤΕΡ μιλάει στην ΕΜΜΑ.

ΠΩΛ Ακούστε. Μοιράζομαι μαζί σας μιαν αλήθεια. Όλο αυτό είναι ένα έργο ΑΓΑΠΗΣ, δεν καταλαβαίνετε; Ο κόσμος πρέπει να αλλάξει και αυτή η αλλαγή μπορεί να γίνει εδώ, μπορεί να γίνει αυτό το λεπτό! Χάρη σ’ εμάς! Έχω καταλάβει τι πρέπει να κάνουμε. ΕΜΜΑ Έχεις κανά τασάκι; ΦΟΣΤΕΡ Δεν υπάρχει κάποιο τασάκι, όχι. Εδώ είναι ιατρικό συγκρότημα οπότε ΕΜΜΑ Ναι ΦΟΣΤΕΡ Δεν γίνομαι μικροπρεπής ΕΜΜΑ Όχι ΦΟΣΤΕΡ Πρέπει να υπάρχουν κανόνες αλλιώς τα πράγματα κατρακυλούν στο χάος.

Η ΓΙΑΤΡΟΣ μπαίνει βιαστική. Έτρωγε το μεσημεριανό της. Ετοιμάζει μιαν ένεση. Ο ΠΩΛ πλησιάζει την ΕΜΜΑ και την κοιτά κατάματα.

ΠΩΛ Το βλέπεις και συ, έτσι; Πρέπει όλα να συντριφθούνε.

Οι τοίχοι χάνουν την ευκρίνειά τους. Κάθε άτομο στον χώρο αρχίζει να κινείται σε αργή ταχύτητα. Ο ΠΩΛ και η ΕΜΜΑ είναι τα μόνα άτομα που κινούνται σε κανονική ταχύτητα. Ο ΠΩΛ μιλά στην ΕΜΜΑ με μια παράδοξα διαλογική αίσθηση της πραγματικότητας.

Τα πράγματα πρέπει να αλλάξουν μα δεν θα αλλάξουν. Θα υπάρξει τόσο πολύς θάνατος, ο ένας μετά τον άλλο στην αρχή και μετα όλοι μαζί. Θα είναι ένα τόσο θορυβώδες πάρτυ.

Η ΓΙΑΤΡΟΣ κάνει την ένεση. Ο ΠΩΛ συνεχίζει να κοιτά επίμονα την ΕΜΜΑ και χαμογελά. Το δωμάτιο επανέρχεται σε κανονική ταχύτητα και ο ΠΩΛ χάνει λίγη από την διαύγειά του.

Θα σου ζητήσουν τα πάντα μα εσύ δεν είχες εξ αρχής τίποτε. Τίποτε.

Οι ΝΟΣΟΚΟΜΕΣ τον υποστηρίζουν όσο προχωρά στο ένα γόνατο παραπατώντας.

Ποτέ μη παραδωθείς.

Χάνει τις αισθήσεις του.

ΓΙΑΤΡΟΣ ΟΛΟΙ ΕΠΙΣΤΡΕΨΤΕ ΜΕΣΑ ΣΑΣ ΠΑΡΑΚΑΛΩ.

Οι ΝΟΣΟΚΟΜΕΣ οδηγούν τους ασθενείς πίσω στην κλινική.

ΦΟΣΤΕΡ Εισάγεσαι ή παραλαμβάνεις κάποιο;

Βάζουν τον ΠΩΛ μέσα στην κλινική. Ο ΦΟΣΤΕΡ σταματά τον συναγερμό.

ΕΜΜΑ Είναι καλά; ΦΟΣΤΕΡ Εισάγεσαι;

Ο ΦΟΣΤΕΡ αλλάζει σταθμό στο ραδιόφωνο. Παίζει χορωδιακή μουσική.

ΕΜΜΑ Εισάγομαι ΦΟΣΤΕΡ Αν θες να τελειώσεις το τσιγάρο σου έξω θα σε εισαγάγω όταν έχεις ΕΜΜΑ α, συγγνώμη. ΦΟΣΤΕΡ Ήρθες μαζί με κάποιο άλλο άτομο;

Η ΕΜΜΑ κουνάει το κεφάλι της. Η λέξη «ΕXIT» ανάβει πάνω από την μπροστινή πόρτα. Η ΕΜΜΑ την κοιτά.

ΕΜΜΑ Βασικά ναι, συγγνώμη. Νομίζω πως. Ναι. Θα πάω έξω για λίγο.

Η ΕΜΜΑ μαζεύει τα πράγματά της.

ΦΟΣΤΕΡ Μπορείς να αφήσεις τα πράγματά σου εδώ. ΕΜΜΑ Ναί, όχι εγώ απλώς εγώ απλώς θα ΦΟΣΤΕΡ Τι και αν κάναμε πρώτα την εισαγωγή και / μετά μπορείς ΕΜΜΜΑ Είναι πολλά αυτάν που πρέπει να κάνουμε;

Ο ΦΟΣΤΕΡ δείχνει το ντοσιέ του

ΦΟΣΤΕΡ Είναι μερικές ερωτήσεις ΕΜΜΑ Όπως ΦΟΣΤΕΡ Όπως πώς σε λένε , Όσο πάει οι ερωτήσεις δυσκολεύουν οπότε ίσως θα ήθελες να ΕΜΜΑ Θα ήθελα να ΦΟΣΤΕΡ ανωνυμότητα. ΕΜΜΑ Κάτι τέτοιο. ΦΟΣΤΕΡ Η πολιτική απορρήτου βρίσκεται στο πίσω μέρος της φόρμας· είναι σημαντικό να την διαβάσεις και να την υπογράψεις κι αυτήν. Η ανάρρωση σου όμως βασίζεται στο να είσαι απολύτως ειλικρινής όσο παραμένεις εδώ. Το καταλαβαίνεις αυτό; , Τί όνομα να βάλω στην φόρμα; , ΕΜΜΑ Νίνα. ΦΟΣΤΕΡ Οκέυ. Χάρηκα για την γνωριμία Νίνα. Οι φόρμες είναι νομίζω αυτονόητες. Θα χρειαστώ κάμποσες υπογραφές. Και θα χρειαστώ το κινητό σου και το λάπτοπ σου αν έχεις, το iPad, γενικά όσες ηλεκτρονικές συσκευές έχεις θα πρέπει να / τις παραδώσεις. ΕΜΜΑ Χρειάζομαι το κινητό μου. ΦΟΣΤΕΡ Ναι, όχι. Είναι η πολιτική μας. Είναι σαν την πολιτική για το κάπνισμα.

Η ΕΜΜΑ κοιτάζει το τσιγάρο στο χέρι της.

ΕΜΜΑ Νόμιζα πως το είχα σβήσει. ΦΟΣΤΕΡ Δεν το έκανες. ΕΜΜΑ Όντως. Συγγνώμη. , Απλώς αυτό είναι το τελευταίο μου τσιγάρο και μόλις τελειώσει θα

Ο ΦΟΣΤΕΡ παίρνει το τσιγάρο από την ΕΜΜΑ και το πετάει από το παράθυρο.

ΦΟΣΤΕΡ Θα κρατήσουμε τις συσκευές σου ασφαλείς και μόλις έχεις / τελειώσει ΕΜΜΑ Περιμένω να βγει ενημέρωση για κάτι, και χρειάζομαι το τηλέφωνό μου γιατί είναι ένα κάτι / και περιμένω ΦΟΣΤΕΡ Πες μου Νίνα, πότε έκανες χρήση τελευταία φορά; , ΕΜΜΑ Έκανα ΦΟΣΤΕΡ Λίγο απότομο, ξέρω, αλλά ΕΜΜΑ ε… ΦΟΣΤΕΡ Περισσότερο από μία βδομάδα ή λιγότερο; , Τις τελευταίες 72 ώρες; Τις τελευταίες 24; , Είσαι φτιαγμένη τώρα;

,

Η ΕΜΜΑ τον εξετάζει. Ο ΦΟΣΤΕΡ φαίνεται να είναι διαφορετικό άτομο από ότι ήταν πριν λίγο. Δεν μπορεί να είναι σίγουρη· τα ρούχα και η μπαντάνα είναι τα ίδια.

Μπορείς να μου πεις τί έχεις πάρει; ΕΜΜΑ Απλώς χρειαζόμουν κάτι να με φέρει ώς εδώ. ΦΟΣΤΕΡ Είναι σημαντικό να είσαι ακριβής με τα στοιχεία που δίνεις για να ξέρουμε πώς να σε θεραπεύσουμε. Και δεν θα σε βοηθήσουν τα ψέμματα. Θα λάβουν ολόκληρο το ιστορικό σου οπότε καλό θα ήταν να είσαι ειλικρινής από τώρα. ΕΜΜΑ Ήπια λιγάκι και κάπνισα λίγο χόρτο. ΦΟΣΤΕΡ Τί αλκοόλ ήπιες και πόσο; ΕΜΜΑ Λίγο κρασί. Ερυθρό. Ριόχα. Αρκετά ακριβό. ΦΟΣΤΕΡ Οκέυ. ΕΜΜΑ Και λίγο τζιν. Αγχωνόμουν που θα ερχόμουν εδώ και έπρεπε κάπως να χαλαρώσω. ΦΟΣΤΕΡ Νίνα, δεν σε κρίνω, απλώς πρέπει να λάβω όσο πιο / ακριβή EMMA Πήρα και μερικούς β-αναστολείς και λίγη ιβουπροφαίνη.

Ο ΦΟΣΤΕΡ τα καταγράφει όλα. Η ΕΜΜΑ προσπαθεί να δει τί γράφει

ΦΟΣΤΕΡ Οκέυ. ΕΜΜΑ Και λίγη μεθ για να με ισορροπήσω, να αποκτήσω λίγο κίνητρο. ΦΟΣΤΕΡ Και πόσο έχει περάσει από όταν πήρες την μεθ; , ΕΜΜΑ Ε, δεν ξέρω.

Δαγκάνει τα χείλη της.

Καιρός. , ΦΟΣΤΕΡ Αυτά τις τελευταίες 24 ώρες; , Νίνα; ΕΜΜΑ Φάση και μισό γραμμάριο κόκας. Και μια πολυβιταμίνη. ΦΟΣΤΕΡ Τίποτε συνταγογραφήσεις; , ΕΜΜΑ Για το άγχος μου. Ηρεμιστικά. Βάλιουμ. Και Ατιβάν. ΦΟΣΤΕΡ Και καπνίζεις. ΕΜΜΑ Μέχρι πριν τώρα. ΦΟΣΤΕΡ Μχμ. ΕΜΜΑ Έχει σημασία; ΦΟΣΤΕΡ Είναι απλώς μια λίστα. Απλώς ΕΜΜΑ προσπαθείς να συμπληρώσεις την κάρτα μπίνγκο σου. ΦΟΣΤΕΡ Ναι. (Χωρίς γέλιο.) Καλό αστείο. , Πώς έφθασες εδώ σήμερα Νίνα; ΕΜΜΑ Οδήγησα.

Ο ΦΟΣΤΕΡ κοιτάζει την ΕΜΜΑ

, Όλα οκέυ. Είμαι πολύ καλή οδηγός. Έφτασα εδώ σώα και αβλαβής, έτσι δεν είναι; Και είμαι οκέυ, αλήθεια. Σε γενικές γραμμές. Δεν είναι πρόβλημα, η χρήση μου. Θέλω απλώς να την διορθώσω. Δεν την ελέγχω τελείως πια. Είχα κάποια προβλήματα στην δουλειά εξαιτίας της και κάποια μπλακάουτ και νομίζω προσπάθησα να αυτοκτονήσω κιόλας οπότε Απλώς είμαι λιγάκι ΦΟΣΤΕΡ μπλακάουτ; ΕΜΜΑ Ναι.

Ο ΦΟΣΤΕΡ κρατάει κάποιες σημειώσεις. Συνεχίζει να γράφει χωρίς να σηκώνει το βλέμμα του.

, Είμαι αρκετά υγιής βασικά. Ξέρω πως δεν μοιάζω για υγιές άτομο, αλλά πηγαίνω στο γυμναστήριο. Κάποιες φορές. ΦΟΣΤΕΡ Υπάρχει κάποια επαφή που μπορώ να έχω; Ένας σύντροφος ή

Ο ΦΟΣΤΕΡ φαίνεται να είναι διαφορετικό άτομο ξανά, ίσως μια γυναίκα.

ΕΜΜΑ όχι. ΦΟΣΤΕΡ Κάποιο μέλος της οικογένειας ή , δεν θα επικοινωνήσουμε μαζί τους εκτός κι αν είναι επείγον. , Κάποιο συνάδελφο; ΕΜΜΑ Την μαμά. Την μαμά μου.

Τα φώτα τρεμοπαίζουν ξανά. Μόνο η ΕΜΜΑ φαίνεται να το προσέχει.

, ΦΟΣΤΕΡ Βάλε τις πληροφορίες της στην φόρμα. Ύστερα θα πάμε για τις εξετάσεις σου.

Ο ΦΟΣΤΕΡ δίνει στην ΕΜΜΑ την φόρμα.

ΕΜΜΑ Δεν θα επικοινωνήσετε μαζί της / εκτός ΦΟΣΤΕΡ εκτός κι αν είναι επείγον.

Η ΕΜΜΑ κοιτάζει την φόρμα. Ο ΦΟΣΤΕΡ παίρνει τις τσάντες της.

Θα τους ενημερώσω πως είσαι έτοιμη. ,

Ο ΦΟΣΤΕΡ σταματά στην πόρτα και γυρνα και κοιτάζει την ΕΜΜΑ.

Μη πας πουθενά ,

Ο ΦΟΣΤΕΡ φεύγει. ^ ΧΡΗΣΤΟΣ - ΜΕΧΡΙ ΜΕΣΗ ΣΕΛΙΔΑΣ 24 Η ΕΜΜΑ σκέφτεται να γράψει στην φόρμα αλλά δεν γράφει. Αναστενάζει. Μιλάει στον εαυτό της.

ΕΜΜΑ Όποιος κι αν είσαι, βασιζόμουν πάντοτε στην καλοσύνη των αγνώστων.

Η ΕΜΜΑ κοιτάζει την πόρτα που οδηγεί στον έξω κόσμο. Το φως που γράφει «EXIT» έχει γινει απίστευτα μεγάλο. Στέκεται και πλησιάζει την πόρτα. Τα φώτα στο δωμάτιο αρχίζουν να σβήνουν. Φωτίζεται από το εξωτερικό φως. Η χορωδιακή μουσική του ραδιοφώνου φαίνεται να προέρχεται από παντού γύρω της. ΝΟΣΟΚΟΜΕΣ πλησιάζουν την Έμμα και παίρνουν την φόρμα, το κινητό, και το παλτό της. Παίρνουν τα παπούτσια της και την βοηθούν να φορέσει μία ιατρική ρόμπα. Τοποθετούν ένα πιεσόμετρο στο χέρι της. Μία εξετάζει με ένα φακό τα μάτια και το στόμα της. Ο ΦΟΣΤΕΡ γυρνά, παίρνει τα πράγματα της ΕΜΜΑΣ, και ύστερα κλείνει την πόρτα προς τον έξω κόσμο. Η χορωδιακή μουσική σταματά. Ηλεκτρικά φώτα ανάβουν αστραπιαία.

ΓΙΑΤΡΟΣ Νίνα;

Η ΕΜΜΑ δεν σηκώνει το βλέμμα της.

Νίνα; Συνεχίζει να μην ανταποκρίνεται.

Συγγνώμη, χελλόου. ,

Η ΕΜΜΑ κοιτάζει γύρω της. Βρίσκεται στο γραφείο εξέτασης της ΓΙΑΤΡΟΥ.

ΕΜΜΑ Σόρρυ. Ναι, αυτή είμαι / εγώ ΓΙΑΤΡΟΣ Τέλεια. Κάθισε κάτω.

Η ΕΜΜΑ παραμένει όρθια.

Τα καλά νέα ό,τι τα αυτά είναι απολύτως φυσιολογικά.

Η ΓΙΑΤΡΟΣ κοιτάζει τα περιεχόμενα ενός μικρού, διαφανούς, πλαστικού κουτιού.

ΕΜΜΑ Τί είναι αυτό; ΓΙΑΤΡΟΣ Το δείγμα κοπράνων σου. ΕΜΜΑ Αυτά δεν είναι δικά μου. ΓΙΑΤΡΟΣ Α. Είσαι σίγουρη; ,

Η ΓΙΑΤΡΟΣ κοιτάζει τα περιεχόμενα, τα βγάζει από το κουτί, τα μυρίζει και ύστερα τα δαγκώνει. Η ΕΜΜΑ κοιτάζει.

,

Η ΓΙΑΤΡΟΣ σηκώνει το βλέμμα της.

Κεφτεδάκια. Είναι κεφτεδάκια.

Η ΕΜΜΑ παραμένει απόλυτα ακίνητη.

Ήταν αστείο. Δεν πρόλαβα να τελειώσω το μεσημεριανό μου. ,

Η ΓΙΑΤΡΟΣ παίρνει την φόρμα από μια ΝΟΣΟΚΟΜΑ και την διαβάζει. Κρατά μερικές σημειώσεις. Η ΕΜΜΑ την παρακολουθεί.

Σόβαρα τώρα όμως, ίσως χρειασθεί να πάρουμε ένα δείγμα κοπράνων. Έχει κάνει ΓΕΟ; ΕΜΜΑ Τί είναι αυτό; ΓΙΑΤΡΟΣ Γενική εξέταση ούρων. ΝΟΣΟΚΟΜΑ Όχι ακόμη γιατρέ. ΕΜΜΑ Θα μπορούσα να έχω λίγο / νερό; ΓΙΑΤΡΟΣ Το όνομα σου είναι «Νίνα». ΕΜΜΑ Ναί. Γιατί το λέτε / έτσι ΓΙΑΤΡΟΣ και είσαι αλκοολική και ναρκομανής. ΕΜΜΑ Δεν πας να γαμηθείς; ΓΙΑΤΡΟΣ Έτσι δεν είναι; ΕΜΜΑ Δεν ΓΙΑΤΡΟΣ γιατί άλλωστε είσαι εδώ; ΝΟΣΟΚΟΜΑ (στην Γιατρό.) 11 η μικρή και 16 η μεγάλη ΓΙΑΤΡΟΣ Η ανάρρωσή σου δεν μπορεί να ξεκινήσει μέχρι να παραδεχθείς πώς έχεις πρόβλημα. ΕΜΜΑ Έκανα λάθος. ΓΙΑΤΡΟΣ Δεν είσαι αλκοολική και ναρκομανής; ΕΜΜΑ Δεν λέω ότι είμαι το οτιδήποτε, απλώς χρειάζομαι δεν ξέρω. Απλώς θέλω να αναρρώσω, να πάρω το πιστοποιητικό μου και να επιστρέψω / στην δουλειά. ΓΙΑΤΡΟΣ Πιστοποιητικό; ΕΜΜΑ Ναί, ένα χαρτί ή κάτι υπογεγραμμένο τέλος πάντων, κάτι που να λέει πως μπορώ να δουλέψω, πως δεν είμαι επικίνδυνη. ΓΙΑΤΡΟΣ Μόλις ολοκληρώσεις το πρόγραμμα / μπορούμε ΕΜΜΑ Πόσο θα κρατήσει αυτό; ΓΙΑΤΡΟΣ Εξαρτάται. Πρώτα θα χρειαστεί να ελέγξουμε τα αποτελέσματά σου και να δούμε το ιστορικό σου και να κάνουμε την / ψυχολογική εξέταση ΕΜΜΑ Δεν μπορούμε να το επισπεύσουμε κάπως όλο αυτό;

Η ΓΙΑΤΡΟΣ συμβουλεύεται την φόρμα.

ΓΙΑΤΡΟΣ Βενζοδιαζεπίνη, Λοραζεπάμη, ΕΜΜΑ Βάλιουμ, ναι. Είναι για το άγχος. Είναι / συνταγογραφημένα ΓΙΑΤΡΟΣ Και χρησιμοποιείς ποσότητες πέραν των συνταγογραφημένων; , ΕΜΜΑ Πάω σε αρκετούς γιατρούς. Και αγοράζω και ονλάιν και από κάπους / γνωστούς. ΓΙΑΤΡΟΣ Έχει επηρεάσει η χρήση σου εσένα και τους γύρω σου; Δουλειά; Σχέσεις; Οικογένεια; , ΕΜΜΑ Ήμουν Ήμουν στην δουλειά και Ήμουν μπερδεμένη για το πού βρισκόμουν. Ποιά είμαι. ΓΙΑΤΡΟΣ Διασχιστικό επισόδειο. ΕΜΜΑ Υποθέτω. Μοιάζεις με την μητέρα μου. ΓΙΑΤΡΟΣ Αυτό είναι προβολή. Αποδίδεις γνώριμα χαρακτηριστικά σε ένα άτομο εξουσίας. ΕΜΜΑ Όχι. Μοιάζεις όντως με αυτή.

Η ΓΙΑΤΡΟΣ παίρνει τα χέρια της ΕΜΜΑΣ και τα εκτείνει, εξετάζοντάς τα για ρίγη.

ΓΙΑΤΡΟΣ Η αποτοξίνωση από τα ηρεμιστικά χρειάζεται περίπου δέκα μέρες. ΕΜΜΑ Δέκα / μέρες; ΓΙΑΤΡΟΣ Θα ξεκινήσεις απόψε, και αύριο το πρωί μπορείς να αρχίσεις με το Γκρουπ. ΕΜΜΑ Όχι δεν το χρειάζομαι αυτό, χρειάζομαι μόνο το πρώτο. ΓΙΑΤΡΟΣ Νίνα, το Γκρουπ ‘είναι’ το πρόγραμμα. Η αλήθεια είναι πως δεν χρειάζεται πολύς χρόνος για να φύγουν όλα αυτά από τον οργανισμό σου. Το θέμα είναι η συμπεριφορά σου, η ψυχολογία σου, ‘αυτά’ πρέπει να αντιμετωπίσουμε, και δεεν μπορούμε να το κάνουμε μέχρι να αντιμετωπίσουμε τα σωματικά συμπτώματα. Μετά ακολουθούν εικοσιεννέα ημέρες θεραπείας, ιδανικά κοντά στις ενενήντα. ΕΜΜΑ Ενενήντα; Όχι, αυτό δεν γίνεται. ΓΙΑΤΡΟΣ Πες μου Νίνα, πώς νομίζεις ότι θα τελειώσει αυτή η ιστορία; ΕΜΜΑ Ποιά ιστορία; ΓΙΑΤΡΟΣ Εσύ. Η ζωή σου. Πως νομίζεις ότι θα εξελιχθεί όταν δεν θέτεις ως προτεραιότητα την ανάρρωσή σου; ΕΜΜΑ Δεν είμαι άρρωστή, είμαι

Η ΓΙΑΤΡΟΣ συμβουλεύεται την φόρμα.

ΓΙΑΤΡΟΣ Μπλακάουτ. ΕΜΜΑ Μερικά, ναι.

Μία ΝΟΣΟΚΟΜΑ ελέγχει τον σφυγμό της ΕΜΜΑΣ.

ΓΙΑΤΡΟΣ Απώλεια μνήμης; ΕΜΜΑ Κάποιες φορές νομίζω. Είναι σαν να ταξιδεύω στον χρόνο ή να προσπερνάω ένα τραγούδι στο ραδιόφωνο. Την μια στιγμή θα μιλάω με κάποιον, την άλλη θα περπατάω στον δρόμο. Θα μπορούσα να έχω λίγο νερό; ΝΟΣΟΚΟΜΑ Έχετε νερό. ΕΜΜΑ Όχι δεν

Η ΕΜΜΑ παρατηρεί πως κρατάει ένα πλαστικό ποτηράκι νερό. Δεν υπήρχε στο χέρι της πριν λίγο.

α

Πίνει το νερό.

ΝΟΣΟΚΟΜΑ (στην Γιατρό.) 130.

Η ΓΙΑΤΡΟΣ στέκεται πολύ κοντά στην ΕΜΜΑ. Αυτό κάνει την ΕΜΜΑ νευρική αλλά προσπαθεί να μη το δείξει. Μια ΝΟΣΟΚΟΜΑ ετοιμάζεται να της πάρει αίμα.

ΓΙΑΤΡΟΣ Κοίταξέ με.

Την κοιτά.

Σε ξέρω από κάπου, έτσι δεν είναι;

Η ΕΜΜΑ αποφεύγει την βλεμματική επαφή.

ΕΜΜΑ Απλώς έχω συνηθισμένο πρόσωπο. ΓΙΑΤΡΟΣ Με τί ασχολείσαι; ΕΜΜΑ Είναι αυτό στις ερωτήσεις; ΓΙΑΤΡΟΣ Είναι. ΕΜΜΑ Είναι σημαντική; ΓΙΑΤΡΟΣ Είναι μυστικό; Πώς τα πας με τις βελόνες; ΕΜΜΑ Συγγνώ— άου.

Μια ΝΟΣΟΚΟΜΑ έχει τρυπήσει το χέρι της ΕΜΜΑ με μια βελόνα και τραβάει αίμα. Η ΕΜΜΑ μορφάζει. Λίγο αίμα πετάγεται στο κεφάλι της ΕΜΜΑΣ. Τα φώτα αρχίζουν να σβήνουν. Η ΓΙΑΤΡΟΣ εξετάζει με ένα φακό τα μάτια της.

ΓΙΑΤΡΟΣ Λιποθυμάς συχνά;

Τα φώτα στο δωμάτιο αναβοσβήνουν.

ΕΜΜΑ Υποθέτω. Ξυπνάω σε διάφορα μέρη. ΓΙΑΤΡΟΣ Νιώθεις πως θα λιποθυμήσεις και τώρα; ΕΜΜΑ Κάπως, ναι.

Το δώματιο χάνει λεπτομέρεια κάπως, οι τοίχοι κινούνται πιο μακριά ή διαλύονται σε ένα θολό μωσαϊκό.

ΓΙΑΤΡΟΣ Εδώ λέει «απόπειρα αυτοκτονίας». ΕΜΜΑ Όχι επιτυχής. ΓΙΑΤΡΟΣ Προφανώς. ΕΜΜΑ Έτσι είμαι εγώ, δεν καταφέρνω να ολοκληρώσω τίποτε: μαθήματα βιολιού, δίαιτες, απόπειρες αυτοκτονίας. Δεν τελειώνω ποτέ ό,τι αρχίζω. ΓΙΑΤΡΟΣ Αν προσπαθείς να σπάσεις πλάκα μπορείς να μου το πεις να το ξέρω γιατί δεν είναι και πολύ προφανές. ΝΟΣΟΚΟΜΑ Πίεσε εκεί.

Η ΝΟΣΟΚΟΜΑ τοποθετεί τον αντίχειρα της ΕΜΜΑΣ ώστε να πιέζει ένα μικρό κομμάτι βαμβακιού στο σημείο που είχε την βελόνα. Η ΕΜΜΑ κοιτάζει το αίμα μέσα στην σύριγγα. Η φωνή της ΓΙΑΤΡΟΥ αρχίζει να ακούγεται ολοένα και περισσότερα λες και προέρχεται κάτω από το νερό.

ΓΙΑΤΡΟΣ Απώλεια μνήμης; ΕΜΜΑ Δεν μου το ρώτησες μόλις αυτό; ΓΙΑΤΡΟΣ Νίνα, θέλω να σε ακούσω να μου λες πως χρειάζεσαι την βοήθειά μου. Δεν νιώθω άνετα να σου προσφέρω βοήθεια αν δεν μου την έχεις ζητήσει. ΕΜΜΑ Τα πάω μια χαρά. ΓΙΑΤΡΟΣ Όταν λάβω πίσω τις αιματολογικές σου, θα δω πώς τα πας μια χαρά ή θα δω κάτι άλλο; Αν δεν θες βοήθεια τότε γιατί βρίσκεσαι εδώ; ΕΜΜΑ Δεν είμαι σίγουρη πως βρίσκομαι. ΓΙΑΤΡΟΣ Συγγνώμη; ,

Μια αίσθηση πτώσης.

ΕΜΜΑ Είπα πως δεν ξέρω αν βρίσκομαι. , Εδώ.

Τα φώτα σβήνουν σαν από μπλακάουτ. Χαότικοι ήχοι, λες και παίζουν ταυτόχρονα χιλιάδες τηλεοπτικά κανάλια των οποίων η ένταση αυξάνεται. Μετά από ούτε ένα δεύτερο τα φώτα ανάβουν ξαφνικά και οι ήχοι σταματούνε. Η ΕΜΜΑ είναι έκπληκτη και φοβισμένη που βρίσκεται στο πάτωμα, περικυκλωμένη από ΝΟΣΟΚΟΜΕΣ.

ΓΙΑΤΡΟΣ (στις ΝΟΣΟΚΟΜΕΣ.) Δώστε της λίγο χώρο παρακαλώ. ΕΜΜΑ Φύγετε από πάνω μου. ΓΙΑΤΡΟΣ Κάντε πίσω. ΕΜΜΑ ΦΥΓΕΤΕ ΑΠΟ ΠΑΝΩ ΜΟΥ ΡΕ ΜΑΛΑΚΕΣ.

Η ΕΜΜΑ σπρώχνει τις ΝΟΣΟΚΟΜΕΣ μακριά της.

ΓΙΑΤΡΟΣ Αφήστε μας σας παρακαλώ. Όλα καλά.

Η ΓΙΑΤΡΟΣ ξαναγεμίζει με νερό το ποτήρι της ΕΜΜΑΣ. Κρατά το ποτήρι όσο η ΕΜΜΑ πίνει. Οι ΝΟΣΟΚΟΜΕΣ βγαίνουν από το δωμάτιο.

Τσίριζες.

Η φωνή της δεν ακούγεται άλλο λες και προέρχεται κάτω από το νερό. Η λεπτομέρεια του δωματίου έχει επιστρέψει. Η ΕΜΜΑ εστιάζει στον έλεγχο της αναπνοής της. Τα συρτάρια των ντουλαπιών εισπνέουν και εκπνέουν μαζί της. Σιγά σιγά αυτό θα σταματήσει, και το δωμάτιο θα σταθεροποιηθεί.

Ξέρεις που βρίσκεσαι Νίνα; ,

ΕΜΜΑ Ποιά είναι η Νίνα; ,

ΓΙΑΤΡΟΣ Θες να κάνεις εμετό; Ίσως βοηθήσει.

ΕΜΜΑ Δεν θα έπρεπε να βρίσκομαι εδώ. ΓΙΑΤΡΟΣ Είναι αρκετά προφανές ότι θα έπρεπε. Ήρθες εδώ με κάποιο σκοπό, είχες καλό ένστικτό.

Η ΕΜΜΑ κοτάζει τα χέρια της. Τρέμει. Η ΓΙΑΤΡΟΣ ξαναγεμίζει το ποτήρι της ΕΜΜΑΣ.

Ο εθισμός σου θα αντισταθεί στην οποιαδήποτε πρόοδο. Είναι ένα παράσιτο, και θα παλέψει για την επιβίωσή του μέχρι να πεθάνεις. Η πρόοδος όμως είναι δυνατή. Το μόνο που χρειάζομαι είναι να ακούσω να λες πως είσαι πρόθυμη να κάνεις αλλαγές.

ΕΜΜΑ «Φιμώθητι και έξελθε απ’ αυτού πνεύμα ακάθαρτον!» Ξες τώρα. Από τον Εξορκιστή;

«Η μάνα σου ρουφάει καυλιά στην κόλαση!»

ΓΙΑΤΡΟΣ Δεν τό ‘χω δει. ΕΜΜΑ Όπα όντως; ΓΙΑΤΡΟΣ Είσαι πρόθυμη / να κάνεις ΕΜΜΑ όντως δεν έχεις δει τον Εξορκιστή; ΓΙΑΤΡΟΣ Δεν μπορώ να σε βοηθήσω αν / δεν είσαι ΕΜΜΑ Η μαμά μου πήγε στο διαμέρισμά μου και τα μάζεψε όλα: μπουκάλια, χάπια. Τα πάντα. ΓΙΑΤΡΟΣ Καλό αυτό. Δείχνει μια ξεκάθαρη δέσμευση στο να γίνεις καλά. ΕΜΜΑ Οι τοίχοι του μπάνιου ήταν πασαλειμμένοι με αίμα. Θα τους είδε σίγουρα. Δεν ήταν δικό μου αίμα. Όχι όλο τουλάχιστον. Δεν πολυγουστάρω τις βελόνες. Τυχερή, ε; Μάλλον βρίσκεται ακόμη εκεί τώρα, φοράει γάντια και τρίβει τους τοίχους. , Ξέρω πως την επόμενη φορά που θα πιω ή θα κάνω χρήση Αυτό ήταν, θα με βρούνε νεκρή. Δεν είμαι σίγουρη πως το ήξερα αυτό μέχρι τώρα, μέχρι μόλις τώρα που το ξεστόμισα μόλις. Μα είναι αλήθεια. Θα με σκοτώσει.

Τρίβει τα μάτια της.

Ναι. Χρειάζομαι βοήθεια. Σε παρακαλώ βοήθησέ με.

Η ΓΙΑΤΡΟΣ μιλάει σε έναν ασύρματο.

ΓΙΑΤΡΟΣ Μπορεί να έρθει ο Φόστερ στα ιατρεία; Ο Φόστερ στα ιατρεία παρακαλώ.

Η ΓΙΑΤΡΟΣ γράφει σε ένα μπλοκάκι συνταγογράφησης.

Η ανάρρωση από τις βενζοδιαζεπίνες μπορεί να γίνει σωματικά και συναισθηματικά πολύ δύσκολη. Είναι φυσικό να έχεις παραισθήσεις και το σώμα σου λογικά θα καταβληθεί από πολύ άγχος.

Η ΓΙΑΤΡΟΣ βάζει μερικά χάπια σε ένα μικρό χάρτινο ποτηράκι.

Θα σου δώσω μερικά φάρμακα που θα σε σταθεροποιήσουν και θα ελαττώσουν τον κίνδυνο επιληψίας, και λίγη βενζοδιαζεπίνη σε μικρή δόση. Τώρα, καταλαβαίνω πως έχεις έρθει εδώ για να απεξαρτηθείς από τα ναρκωτικά, όχι να πάρεις περισσότερα, όποτε ίσως βρεις λίγο δύσκολο το να

Η ΓΙΑΤΡΟΣ βάζει τα χάπια στο τραπέζι. Η ΕΜΜΑ τα παίρνει κατευθείαν, καταπίνοντάς τα μαζί με το νερό.

α, οκέυ. Εντάξει. Ωραία.

Μπαίνει μέσα ο ΦΟΣΤΕΡ. ^ ΧΡΗΣΤΟΣ - ΜΕΧΡΙ ΜΕΣΗ ΣΕΛΙΔΑΣ 31

[PLACEHOLDER ΑΠΟ 31 ΩΣ 45 ΠΟΥ ΜΕΤΑΦΡΑΖΕΙ Η ΜΑΡΙΕΥΑ]

Ο ΠΩΛ καθαρίζει τον λαιμό του και προετοιμάζεται.

ΠΩΛ Έχω την επίγνωση ότι η συμπεριφορά μου εδώ μέσα ήταν ηλίθια και επικίνδυνη, όχι μόνο για τον εαυτό μου αλλά και γιατί μπορούσε να πυροδοτήσει την υποτροπή των υπολοίπων. Εισήγαγα λαθραίως κάποιες ουσίες, κεταμίνη. Αυτό αποτέλεσε παραβίαση της συμφωνίας μου και είχε ως αποτέλεσμα την έξωσή μου. Ωστόσο

Κατεβάζει το χαρτί. Όλο αυτό παραείναι δύσκολο για αυτόν.

Κοιτάξτε, δεν μ’ αρέσει να ικετεύω. Έκανα όντως πρόοδο εδώ μέσα. Ήμουν καλά. Σας παρακαλώ.

Γονατίζει.

ΘΕΡΑΠΕΥΤΡΙΑ Πωλ. ΠΩΛ Σας παρακαλώ δώστε μου μια δεύτερη ευκαιρία. ΘΕΡΑΠΕΥΤΡΙΑ Πωλ.

Αρχίζει να διαβάζει πάλι από το χαρτί του.

ΠΩΛ Θεωρώ πως έχω στην διάθεσή μου κάποια ελαφρυντικά λόγω των περιστάσεων. Δεν θα είχα κάνει χρήση αν αυτά που έγιναν αν αυτά που έγιναν δεν είχαν γίνει. Απλώς ήθελα όλο αυτό να σταματήσει.

Η ΕΜΜΑ ψιθυρίζει στο αυτί του διπλανού της ατόμου.

ΕΜΜΑ Τί έχει γίνει;

Το άτομο την αγνοεί.

ΘΕΡΑΠΕΥΤΡΙΑ Έμμα, θα ήταν καλύτερα να μη μιλάμε μεταξύ μας. Αν έχεις κάποια ερώτηση μπορείς να ρωτήσεις / την ΕΜΜΑ Ποιές περιστάσεις; Τί έχει γίνει;

Μια άβολη ησυχία. Κάποια άτομα κοιτάζουν γύρω γύρω ή μετακινούν τις θέσεις τους.

, ΠΩΛ Ο Ρόμπερτ. Ο σύντροφός μου, ο αρραβωνιαστικός μου για δεκαοχτώ έτη. Νεκρός. Ηρωίνη. Δεν ασχολούμασταν με βελόνες. Δεν ξέρω πού την βρήκε. Δεν μπορώ να ξαναγυρίσω σπίτι. Δεν είναι αληθινό. Δεν θέλω να πεθάνω. Θέλω μόνο όλο αυτό να σταματήσει. Είναι αυτές οι φωνές και με τρομάζουν. Θέλω μόνο να σταματήσουνε. ΕΜΜΑ Πρέπει να μείνεις. ΘΕΡΑΠΕΥΤΡΙΑ Έμμα. ΕΜΜΑ Πρέπει. ΘΕΡΑΠΕΥΤΡΙΑ Έμμα υπάρχουν αυστηροί κανόνες / όσον αφορά ΕΜΜΑ Να πάνε να γαμηθούνε. Θα πεθάνει. Ή θα σκοτώσει κάποιον. ΠΩΛ Δεν / νομίζω ότι θα ΘΕΡΑΠΕΥΤΡΙΑ Αυτό πρέπει να είναι ένα ελεύθερο των ναρκωτικών / περιβάλλον. ΦΟΣΤΕΡ Ο Πωλ μπορεί να επιστρέψει μόλις το / τωρινό γκρουπ έχει

Η ΕΜΜΑ σηκώνει το χέρι της στον αέρα.

ΕΜΜΑ Ποιός εδώ μέσα θεωρεί ότι πρέπει να μείνει; ΘΕΡΑΠΕΥΤΡΙΑ Έμμα, εδώ μέσα δεν έχουμε δημοκρατία, / δεν μπορείς απλώς ΕΜΜΑ Ήθελες να μπω στο Γκρουπ λοιπόν μπήκα, βρίσκομαι στον ιερό κύκλο της αληθείας και αυτός ο τύπος μου μοιάζει για έναν από εμάς. Τώρα ποιός εδώ μέσα θεωρεί ότι πρέπει να μείνει και να γίνει καλύτερα και ποιός νομίζει ότι πρέπει να τον στείλουμε να πάει να ψοφήσει; ΦΟΣΤΕΡ Δεν το έθεσες / πολύ δίκαια ΕΜΜΑ Ναι οκ αλλά έτσι έχει η γαμημένη κατάσταση. Σηκώστε χέρια αν θέλετε να τον διώξετε.

Κάποια χέρια σηκώνονται.

Και ποιοί θέλουνε να σώσουμε την ζωή του;

Περισσότερα χέρια σηκώνονται. Η ΕΜΜΑ γυρνά θριαμβευτικά προς την ΘΕΡΑΠΕΥΤΡΙΑ.

ΘΕΡΑΠΕΥΤΡΙΑ Έμμα, συγγνώμη αλλά απλώς δεν λειτουργούμε / έτσι

Ο ΠΩΛ πλησιάζει την ΕΜΜΑ.

ΕΜΜΑ Μα είναι γελείο, είναι

Ο ΠΩΛ φτύνει την μούρη της ΕΜΜΑ.

ΜΑΡΚ Όχι!

Ο ΜΑΡΚ μπαίνει ανάμεσα στην ΕΜΜΑ και τον ΠΩΛ. Το ΓΚΡΟΥΠ μετακινείται από τις θέσεις του, είτε πλησιάζουν είτε απομακρύνονται απο τον καβγά. Ο ΦΟΣΤΕΡ καλεί στον ασύρματο την ΑΣΦΑΛΕΙΑ όσο φωνάζει ο ΠΩΛ.

ΠΩΛ Δεν είναι σαφάρι εδώ μέσα. Δεν χτίζουμε χαρακτήρα. Μη σέρνεσαι στο χώμα μαζί με εμάς τους φτωχούς καριόληδες μόνο για να κάνεις τον εξυπνάκια μετά. ΦΟΣΤΕΡ Η ασφάλεια παρακαλώ να έρθει στο γκρουπ. Η ασφάλεια στο γκρουπ, ευχαριστώ. ΜΑΡΚ Λες μαλακίες αδερφέ. ΘΕΡΑΠΕΥΤΡΙΑ Ευχαριστούμε Μαρκ, / τώρα ο καθένας ας ΠΩΛ μικρή πριγκιπέσσα άντε γαμήσου στην Γκόα, άντε γαμήσου σε ένα βουνό γίογκα με τους μαγικούς σου / κρυστάλλους ΕΜΜΑ Ούτε καν / με γνωρίζεις ΠΩΛ Άντε γαμήσου στον παράδεισο / σεμνότυφη γουρούνα. ΘΕΡΑΠΕΥΤΡΙΑ Οκέυ αυτό ήταν. Αρκετά. ΕΜΜΑ Όχι εντάξει όλα καλά. Τί άλλο θα ήθελες να πεις Πωλ; ΘΕΡΑΠΕΥΤΡΙΑ Έμμα. ΠΩΛ Δεν σου χρωστάω τίποτε, δεν σου οφείλω τίποτε. ΕΜΜΑ Ευχαριστώ που μου το ξεκαθάρισες. Δεν θέλω να είμαι φίλη σου. Θέλω απλώς να γίνω καλά και να γυρίσω σπίτι. Ναι, θα μπορούσα να πάω κάπου άλλου αλλά επέλεξα να μη πάω. Δεν νομίζω πως είμαι καλύτερη από οποιοδήποτε άτομο. Νομίζω πως είμαστε όλα το ίδιο. Λυπούμαι που πέθανε ο αρραβωνιαστικός σου. Και ο αδερφός μου πέθανε. Την εβδομάδα πριν έρθω εδώ. Χάπια. Τον βρήκα κουλουριασμένο στις σκάλες της πολυκατοικίας μας. Είχε κλάψει αίμα. Μακάρι να είχα πεθάνει εγώ. Μακάρι να είχα πεθάνει δίχως να τον έχω δει πεθαμένο. Είμαστε όλα το ίδιο. , ΘΕΡΑΠΕΥΤΡΙΑ Πωλ, καταλαβαίνεις πως δεν μπορείς να ξαναμπείς στο Γκρουπ έτσι απλά. ,

Ο ΠΩΛ κοιτάζει τριγύρω.

ΠΩΛ Να πάτε να γαμηθείτε. Να πάτε να γαμηθείτε όλοι σας. Όλα αυτά είναι μαλακίες.

Ο ΠΩΛ γελά.

Όλα αυτά είναι μαλακίες. Τίποτε από όλα αυτά δεν είναι αληθινό. Όσο θα κάθεστε εδώ απόψε νομίζοντας πως κάνετε τίποτε σοβαρό, να σκέφτεστε εμένα εκεί έξω, να περνάω την πιο γαμάτη νύχτα της ζωής μου.

Ο ΠΩΛ φεύγει από το δωμάτιο. Ο ΦΟΣΤΕΡ τον ακολουθεί. Τα ΜΕΛΗ ΤΟΥ ΓΚΡΟΥΠ μιλάνε μεταξύ τους. Η ΘΕΡΑΠΕΥΤΡΙΑ προσπαθεί να ανεβάσει την διάθεση.

ΘΕΡΑΠΕΥΤΡΙΑ Οκέυ, ας κάνουμε όλοι μας ένα μικρό διάλειμμα για τσάι και μπισκότα, εντάξει;

Το ΓΚΡΟΥΠ βγαίνει από το δωμάτιο. Η ΘΕΡΑΠΕΥΤΡΙΑ μιλάει στην ΕΜΜΑ.

Έχω κάθε δικαίωμα και προθυμία να σε διώξω από την θεραπεία. Πρώτα αρνείσαι να συμμετέχεις στο Γκρουπ και ύστερα προσπαθείς να το καταστρέψεις / εκ των έσω. ΕΜΜΑ Αυτός μου επιτέθηκε! ΘΕΡΑΠΕΥΤΡΙΑ Άκουσέ με όταν σου λέω, τα έχω ξαναδει όλα αυτά. Δεν με σοκαρίζουν πια και δεν πρόκειται να υπονομεύσουν την διαδικασία. ΕΜΜΑ Τότε διώξε με. Δεν έχω θέμα να φύγω, μόνο δώσε μου / το γράμμα. ΘΕΡΑΠΕΥΤΡΙΑ Δεν πρόκειται να πας πουθενά. Θα κάτσεις εδώ, θα ηρεμήσεις, και όταν επιστρέψει το Γκρούπ θα ζητήσεις συγγνώμη, και μετά θα κάτσεις, θα ακούσεις, και θα μάθεις κάτι.

Η ΘΕΡΑΠΕΥΤΡΙΑ βγαίνει από το δωμάτιο. Ο ΜΑΡΚ παρακολούθησε ό,τι έγινε και αρχίζει να χειροκροτεί σαρκαστικά. Η ΕΜΜΑ σηκώνει το βλέμμα της και τον βλέπει να κάθεται απέναντί της στον κύκλο από καρέκλες. Είναι τα μόνα άτομα στο δωμάτιο.

ΜΑΡΚ Μπράβο. Εξαιρετική παράσταση.

Η ΕΜΜΑ σκουπίζει το πρόσωπό της.

ΕΜΜΑ Ξέρεις, δεν είναι ευγενικό να διακόπτεις τους ανθρώπους όταν διηγούνται την ιστορία της ζωής τους. ΜΑΡΚ Το ξέρω αυτό, όντως. Μόνο που αυτή δεν ήταν η ιστορία της ζωής σου, ήταν η πλοκή της Έντα Γκάμπλερ. , Για πόσο θα το τραβούσες αυτό; Θέλω να πω, η τύπισσα πεθαίνει στο τέλος. EMMA Όπως όλοι μας. ΜΑΡΚ Εγώ δεν θα πεθάνω. Είμαι αθάνατος. Έχω λάβει χτυπήματα που θα σκότωναν και έναν ελέφαντα.

Ο ΜΑΡΚ προσφέρει στην ΕΜΜΑ ένα τσιγάρο χωρίς να σηκωθεί.

ΕΜΜΑ Τό ‘χω κόψει. ΜΑΡΚ Πρώτη φορά ε; Ναι, κι εγώ έκοψα τα πάντα την πρώτη μου φορά. Πρέπει να χαλαρώσεις λιγάκι.

Η ΕΜΜΑ κάθεται απέναντι από τον ΜΑΡΚ.

Τις πρώτες φορές που έκανα την θεραπεία οι ενοχές που ένιωθα. Το βάρος. Βγήκα έξω και σκεφτόμουν «τά ‘χω κάνει τόσο σκατά με την ζωή μου». Πήγα κατευθείαν στο βαποράκι μου και τις δύο φορές. Αγόρασα αρκετό πράγμα για να το εισπνεύσω. Την πρώτη φορά κώλωσα και κάλεσα ασθενοφόρο. Την δεύτερη πήγα κάτω στο κανάλι. Τι μαλάκας. Ένας γαμημένος καλός σαμαρίτης έκανε τζόγκινγκ εκεί δίπλα και έτυχε να είναι ιατρικά εκπαιδευμένος ο καριόλης γαμώ το στανιό μου. ΕΜΜΑ Πώς ήταν η μαστούρα;

Ο ΜΑΡΚ γελάει.

ΜΑΡΚ Καλή ερώτηση. Παίρνεις αρκετό για να σε σκοτώσει πρέπει να είναι τέλεια μαστούρα. Έχεις όντως μπλέξει. ΕΜΜΑ Και ήταν; ,

Ο ΜΑΡΚ ανάβει ένα τσιγάρο.

Δεν μπορείς να καπνίσεις εδώ μέσα είναι / ιατρικό συγκρότημα. ΜΑΡΚ Ιατρικό συγκρότημα ναι.

Καπνίζει.

Σε προειδοποίησε ο Φόστερ για τον καφέ; Θα δεις πως χρειάζεσαι πολύ περισσότερο καφέ και μετά δεν θα μπορείς να κοιμηθείς και αυτό είναι επικίνδυνο γιατί δεν πρέπει να παραείσαι κουρασμένη. Ή πεινασμένη. Θυμωμένη. Μόνη. Καυλωμένη. Να παρείσαι οτιδήποτε βασικά. «Διατήρησε το μέτρο» όπως λένε αυτοί. Εμείς λέμε: «Διατήρησε μια αντικειμενική σκοπιά». Είμαστε εθισμένοι γιατί είμαστε ένας τοξικός συνδυασμός χαμηλής αυτοεκτίμησης και μεγαλοπρέπειας. ΕΜΜΑ Αν ποτέ χρειαστώ βοήθεια στο πώς να μην αναρρώσω θα έρθω σε σένα. ΜΑΡΚ Είσαι κακιά. Είσαι μια κακιά γυναίκα. ΕΜΜΑ Προσπαθώ να αλλάξω. ΜΑΡΚ Είσαι στο κατάλληλο μέρος. Βέβαια λένε όχι μεγάλες αλλαγές το πρώτο έτος. Μη μετακομίζεις, μην αλλάζεις δουλειά, μη κάνεις καινούργιες σχέσεις. , Είσαι ηθοποιός λοιπόν. ΕΜΜΑ Όχι. ΜΑΡΚ Αλήθεια. ΕΜΜΑ Αλήθεια. Δεν είμαι ηθοποιός. Είμαι ένας γλάρος. , ΜΑΡΚ Ναι. Οκέυ δεν το έπιασα αυτό. Όταν πρωτοήρθα εδώ νόμιζα πως το μέρος θα ήταν τίγκα με ηθοποιούς και τραγουδιστές. Αλλά είναι τελικά, ξες τώρα, φυσιολογικοί άνθρωποι. Έχεις παίξει στην τηλεόραση; ΕΜΜΑ Μπορούμε να μη συζητάμε για αυτό; Αυτό το μέρος υποτίθεται είναι μια φούσκα μακριά από την πραγματικότητα. ΜΑΡΚ Εντάξει. Συμφωνώ μαζί σου. Ακόμη κι αν είσαι παντελώς λάθος. Εδώ είναι όσο πιο πραγματικά γίνεται.

Ο ΜΑΡΚ της δίνει το πακέτο ξανά.

Άντε λοιπόν. Πάρε να κεραστείς. ,

Η ΕΜΜΑ σηκώνεται, διασχίζει τον κύκλο και παίρνει ένα τσιγάρο. Ο ΜΑΡΚ της το ανάβει. Ο ΜΑΡΚ παραμένει καθισμένος. Η ΕΜΜΑ στέκεται από πάνω του. Καπνίζουν και οι δύο.

, ΕΜΜΑ Οι άνθρωποι που δεν είναι εθισμένοι σε τίποτε χάνουν. Το νά ‘χεις κάτι που σε ολοκληρώνει και σε κάνει να νιώθεις πως σε αγαπάνε και σε ευχαριστεί και μπορείς όντως να το πάρεις. Δεν είναι μονομερές, σε αγαπάει και αυτό.

Φυσάει τον καπνό και τον κοιτάζει στον αέρα.

Είναι λοιπόν και η θεραπεύτρια ναρκομανής. ΜΑΡΚ Είναι πολύ έξυπνο να πιάσεις δουλειά εδώ. Σκέφτομαι να κάνω και ‘γώ αίτηση. Δεν θα χρειαζόταν να φύγω ποτέ. , ΕΜΜΑ Θες να έρθεις στο δωμάτιό μου αργότερα; ,

Ο ΜΑΡΚ γελάει. Η ΕΜΜΑ γελάει επίσης.

, ΜΑΡΚ Είσαι εφιάλτης. , Το Γκρουπ δεν πρόκειται να λειτουργήσει αν δεν συνεισφέρουμε όλοι. Το κάθε άτομο είναι ευάλωτο. Όταν χαζολογάς βάζεις σε κίνδυνο την ανάρρωση όλων. Αυτή την στιγμή είσαι μια ανθρώπινη χειροβομβίδα. Πες την αλήθεια για το ποιά είσαι αλλιώς θα την πω εγώ. , ΕΜΜΑ Σου είπα την αλήθεια. Είμαι ένας γλάρος.

Το ΓΚΡΟΥΠ επιστρέφει στο δωμάτιο. Κρατάνε πλαστικά ποτήρια με τσάι και καφέ. Η ΕΜΜΑ και ο ΜΑΡΚ σβήνουν τα τσιγάρα τους.

ΘΕΡΑΠΕΥΤΡΙΑ Ωραία λοιπόν.

Το ΜΕΛΗ ΤΟΥ ΓΚΡΟΥΠ επιστρέφουν στις θέσεις τους.

Ακούγαμε την Έμμα. ΕΜΜΑ Δεν έχω να πω κάτι άλλο. ΘΕΡΑΠΕΥΤΡΙΑ Δεν θέλεις να προσθέσεις τίποτε; , ΕΜΜΑ Ναί. Ζητώ συγγνώμη. Χίλια συγγνώμη. Που υπονόμευσα την διαδικασία. Απλώς όλο αυτό μου είναι καινούργιο. ΘΕΡΑΠΕΥΤΡΙΑ Θέλει κάποιο άτομο να κάνει κάποιο σχόλιο πάνω σ’ αυτά που έγιναν; , Όχι; Εντάξει. Θα ήθελε κάποιο άτομο να κάνει εξάσκηση; ΕΜΜΑ Εξάσκηση σε τί; ΘΕΡΑΠΕΥΤΡΙΑ Ένας τρόπος με τον οποίο ετοιμαζόμαστε για την μετά την ανάρρωση ζωή είναι να εξασκούμαστε πάνω σε συγκεκριμένες αλληλεπιδράσεις, σε σημαντικές συζητήσεις. ΕΜΜΑ Τί, φάση role-play; ΘΕΡΑΠΕΥΤΡΙΑ Είναι απλὠς κάτι που κάνουμε. ΦΟΣΤΕΡ Θέλεις να κάνεις εξάσκηση Έμμα; ΕΜΜΑ Ούτε καν.

Ο ΜΑΡΚ σηκώνεται όρθιος με πολύ προθυμία.

ΜΑΡΚ Εγώ θέλω. ΘΕΡΑΠΕΥΤΡΙΑ Ωραία. Πού βρισκόμαστε; ΜΑΡΚ Στο γραφείο του αφεντικού μου. Σε μερικούς μήνες από τώρα. Αν όλα πάνε καλά. ΘΕΡΑΠΕΥΤΡΙΑ Τί ώρα είναι; ΜΑΡΚ Νωρίς νωρίς. Εφτά το πρωί.

Δείχνει την ΕΜΜΑ.

Εσύ είσαι το αφεντικό μου. ΕΜΜΑ Τί; ΘΕΡΑΠΕΥΤΡΙΑ Άντε Έμμα. ΕΜΜΑ Πρέπει όντως να προσποιηθώ το αφεντικό του; ΘΕΡΑΠΕΥΤΡΙΑ Είναι εξάσκηση. ΜΑΡΚ Τον λένε Τσέστερ. Είναι χοντρός και καραφλός, σε χρειάζομαι απλώς για να έχω μια εικόνα. ΕΜΜΑ Βάλε τότε αυτόν να τον κάνει.

Η ΕΜΜΑ δείχνει κάποιον στο ΓΚΡΟΥΠ που ταιριάζει στην περιγραφή.

ΜΑΡΚ Απλώς νιώθω πως θα είσαι καλή σε όλο αυτό. ΕΜΜΑ Θα προτιμούσα να μη συμμετέχω. ΘΕΡΑΠΕΥΤΡΙΑ Δεν χρειάζεται να μοιάζεις με το άτομο. ΦΟΣΤΕΡ Άντε Έμμα. ,

Η ΕΜΜΑ σηκώνεται.

ΜΑΡΚ Ρώτα με πως είναι ο Τσέστερ. ΕΜΜΑ Γιατί; ΜΑΡΚ Έτσι παίζουμε το παιχνίδι. ,

Με σφιγμένα τα δόντια.

ΕΜΜΑ Πώς είναι ο Τσέστερ; ΜΑΡΚ Είναι ένας ηλίθιος μαλάκας. ΦΟΣΤΕΡ Τα συναισθήματα δεν αποτελούν και γεγονότα Μαρκ. Κάπνιζε κάποιος εδώ μέσα; ΜΑΡΚ Λέει ψέματα. Αυταπατάται και νομίζει πως μπορεί να την γλιτώσει. ΕΜΜΑ Α έτσι. ΘΕΡΑΠΕΥΤΡΙΑ Τί και αν κάναμε κάποιες λιγότερο επικριτικές παρατηρήσεις. ΜΑΡΚ Έχει δυο δίδυμες κόρες στα τριάντα τους. Ένα εγγόνι νομίζω. Σκωτσέζος. Από Γλασκώβη νομίζω. ΕΜΜΑ Θες να κάνω και την προφορά; ΜΑΡΚ-ΘΕΡΑΠΕΥΤΡΙΑ-ΦΟΣΤΕΡ Όχι. ΜΑΡΚ Εκτίμα την αφοσίωση. Την σκληρή δουλειά. Καπνίζει πούρα. Σου σφίγγει το χέρι με υπερβολική δύναμη. Διατηρεί την βλεμματική επαφή. Πηγαίνει σε στριπτιτζάδικα. Είναι ανταγωνιστικός. Θα πεθάνει πάνω απ’ το γραφείο του. Λατρεύει την δουλειά του. Τον έχω απογοητεύσει πάρα πολλές φορές κι όμως πάντα με προσέχει. ΘΕΡΑΠΕΥΤΡΙΑ Και θα κάνεις εξάσκηση την πρώτη σου μέρα πίσω στην δουλειά. Σωστά; ΜΑΡΚ Ναι. ΘΕΡΑΠΕΥΤΡΙΑ Έμμα; , ΕΜΜΑ Ναι. ΘΕΡΑΠΕΥΤΡΙΑ Ωραία. Με το τρία, δύο, ένα,

Ενώ εξελίσσεται η σκηνή της ΕΜΜΑΣ και του ΜΑΡΚ, τα φώτα αλλάζουν και οι μέρες αρχίζουν να επικαλύπτουν η μία την άλλη. Η ΕΜΜΑ έχει επίγνωση αυτού αλλά προσπαθεί να συνεχίσει χωρίς να το δείχνει. Μια γηραιότερη γυναίκα, η ΜΕΡΕΝΤΙΘ, σηκώνεται και απευθύνεται στο ΓΚΡΟΥΠ. ^ ΧΡΗΣΤΟΣ - ΜΕΧΡΙ ΑΡΧΗ ΣΕΛΙΔΑΣ 54